Publication: Magyar Közlöny
Issue: MK-2010-76 (Year: 2010, Number: 76)
Era: contemporary
Section: 1. Az R. 2. számú melléklete a 2. számú melléklet a 15/2008. (VII. 28.) IRM rendelethez alcímet követõen a következõ
Paragraph Index: 356

1. A szakmai vizsgára bocsátás feltételei: Vizsgadolgozat készítése, a jelölt által választott gyakorlati eset feldolgozása (mely lehet a közbeszerzési referens által a közbeszerzési eljárás során ellátandó feladatok közül egy vagy többnek az elemzése), vagy valamely közbeszerzési kérdéskör feldolgozása a Döntõbizottság, a bíróságok, vagy az Európai Bíróság ítélkezési gyakorlata alapján, vagy különbözõ eljárási fajták alkalmazási feltételeinek összevetése, elemzése, az azokhoz kapcsolódó jogorvoslati gyakorlat feldolgozása. Amennyiben a vizsgadolgozat nem a fenti témákat dolgozza fel, az elfogadhatatlan, vissza kell adni átdolgozásra. A vizsgázónak a vizsgadolgozatot az alábbi szerkesztési, terjedelmi elõírások figyelembevételével kell összeállítania: – a vizsgadolgozat (mellékletek, táblázatok, grafikonok nélküli) szövegrészének terjedelme legalább 30.000 karakter legyen; amennyiben a vizsgadolgozat – mellékletek nélkül – nem tesz eleget ezen terjedelmi követelménynek, elfogadhatatlan, vissza kell adni átdolgozásra; – a vizsgadolgozatnak eredeti, önálló munkát kell tartalmaznia; – amennyiben a vizsgadolgozatban valamely egyéb forrásból idéz a vizsgázó (szakirodalom vagy korábbi vizsgadolgozat stb.), lábjegyzetben egyértelmûen fel kell tüntetnie az erre való hivatkozást; – a vizsgadolgozat részét kell képezze a felhasznált irodalom jegyzéke; – kellõ figyelmet kell fordítani a vizsgadolgozat rendezettségére, külalakjára és a helyesírásra. A vizsgadolgozat bírálója köteles a dolgozatot szövegesen is értékelni, továbbá a kapcsolódó szóbeli vizsgatevékenység leírásában foglaltaknak megfelelõen részletes bírálatot készíteni a vizsgabizottság számára (az értékelõlapkitöltésével), melynek részeként köteles a vizsgadolgozat védéséhez legalábbkét, a vizsgadolgozathoz kapcsolódó közbeszerzési tárgyú kérdést javasolni. Modulzáró vizsga eredményes letétele

Source: https://magyarkozlony.hu/hivatalos-lapok/086e50679d25ed7318e6d770fc8afb48d42e9c99/dokumentumok/4313ebfc360a71aa54bd3c3a631ce2fd3b89f92f/letoltes